02.11.2021.

**Ekonomikas skolotājus aicinām pieteikties izglītojošam semināram**

Latvijas Universitātes Biznesa, vadības un ekonomikas fakultāte sadarbībā ar Valsts izglītības satura centru (VISC) rīko semināru ekonomikas skolotājiem “Mārketinga pētījumu un LR nodokļu sistēmas aktualitātes skolēnu zinātniski pētniecisko darbu vadīšanas kontekstā”.

Seminārs notiks 23.11.2021. plkst. 14.00-16.15 un 30.11.2021. plkst. 14.00-16.15 Zoom platformā. Seminārs ir bezmaksas. Skolotāji saņems elektroniski parakstītas VISC apliecības par piedalīšanos seminārā (6 stundas).

Linki tiešsaistes semināram būs nosūtīti katram dalībniekam uz e-pastu laika posmā no 21.11.2021. līdz 22.11.2021. Reģistrācija semināram ir paredzēta elektroniski līdz 21.11.2021. [šeit](https://www.bvef.lu.lv/gribu-studet-bvef/skoleniem/seminari/registracijas-anketa-skolotajiem/).

Semināra "Mārketinga pētījumu un LR nodokļu sistēmas aktualitātes skolēnu zinātniski pētniecisko darbu vadīšanas kontekstā" pedagogiem programma:

* 23.11.2021. *(laiks mainīts no 25.11.2021.)* plkst. 14.00 – 16.15 LR nodokļu sistēmas aktualitātes skolēnu ZPD vadīšanas kontekstā *(Finanšu un grāmatvedības nodaļas lektore, Mg.oec., Mg. jur. Līga Leitāne);*
* 30.11.2021. plkst. 14.00 – 16.15. Mārketinga pētījumu aktualitātes skolēnu ZPD vadīšanas kontekstā *(Vadībzinātnes nodaļas docente, Dr.sc.admin. Andžela Veselova).*

Seminārs tiek īstenots Eiropas Sociālā fonda projekta “Nacionāla un starptautiska mēroga pasākumu īstenošana izglītojamo talantu attīstībai” ietvaros, projekta numurs 8.3.2.1/16/I/002.

Papildu informācija:

Jeļena Šalkovska

